ติดแบล็กลิสต์
โดย...ชัตน์วรี shewarat@hotmail.com
11 มี.ค. 2559

โดย...ชัตน์วรี [email protected]
หลายคนบ่นว่าติด “Blacklist” หรือถูกขึ้นบัญชีดำ เครดิตบูโร จะไม่สามารถกู้เงินกับสถาบันการเงิน
จริงๆ คำว่าติด Blacklist คือ การค้างชำระหนี้เกิน 90 วัน เรียกว่าเป็นหนี้ที่มีปัญหา หรือหนี้ที่ไม่ก่อให้เกิดรายได้ (เอ็นพีแอล) ซึ่งจะส่งผลกระทบต่อความน่าเชื่อถือทางการเงิน หากมีการค้างจ่ายหนี้ หรือจ่ายหนี้ไม่ตรงเวลา ข้อมูลเหล่านี้จะถูกแสดงไว้ในข้อมูลเครดิตบูโร หรือบันทึกเป็นประวัติการชำระเงิน
สำหรับคนที่ติด Blacklist ไปแล้ว จะปลดล็อกตัวเองได้จะต้องใช้ระยะเวลาการพิสูจน์ตัวเองใหม่ สร้างประวัติการเงินตัวเองใหม่ โดยการชำระหนี้ให้ตรงต่อเวลา เป็นระยะเวลาต่อเนื่อง 3 ปี อย่าละเลยการเดินบัญชี หรือสเตทเมนต์ เพราะเป็นสิ่งบ่งบอกถึงกระแสเงินสด หรือแหล่งที่มาของเงินที่ใช้ชำระหนี้
แต่ทางที่ดี ก็คือ พยายามอย่าให้เกิดปัญหาขึ้นมาอีก การไม่มีประวัติหนี้ค้างชำระดีที่สุด และหากเกิดปัญหาจริงๆ ให้รีบคุยกับเจ้าหนี้ เพื่อหาทางออกร่วมกัน อย่าปล่อยให้ปัญหาลุกลามจนกลายเป็น "เอ็นพีแอล"